Diari Oficial de la Generalitat Valenciana


Sumari del DOGV 714, del 01-12-1987 (1987/810081)

DECRET 183/1987, de 23 de novembre, del Consell de la Generalitat Valenciana, pel qual és aprovada la constitució de l'Entitat Local d'àmbit territorial inferior al municipal, Benicull de Xúquer, al terme municipal de Polinyà de Xúquer (València).
-------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/11/23/183/dof/vci/html**

### Dades del document

Número de DOGV
:   714

Data del DOGV
:   01-12-1987

Secció del DOGV
:   DISPOSICIONS GENERALS

Número del document
:   1987/810081


Data del document
:   23-11-1987

Organisme emissor
:   Conselleria d'Administració Pública

Tipus de document
:   Decret

Anàlisi jurídica

Decret 183/1987, de 23 de novembre, del Consell de la Generalitat Valenciana, pel qual és aprovada la constitució de l'Entitat local d'àmbit territorial inferior al municipal, Benicull de Xúquer, al terme municipal de Polinyà de Xúquer (València).  
El poblat de Benicull de Xúquer, del Municipi de Polinyà de Xúquer, pretén constituir-se en Entitat Local d'àmbit territorial inferior al municipal, per a la qual cosa s'ha tramitat el corresponent expedient d'acord amb les prescripcions de la Llei de Règim Local i del Reglament de Població i Demarcació Territorial de 1952, i continuà la seua tramitació en la Generalitat Valenciana a l'empara de la Llei 7/1985, de 2 d'abril, reguladora de les bases del règim local, tenint-se en compte, en resoldre definitivament l'expedient, les normes contingudes en el Reial Decret Legislatiu 781/1986, de 18 d'abril, pel qual s'aprova el Text Refòs de les disposicions legals vigents en matèria de règim local, i el Reial Decret 1690/1986, d'11 de juliol, pel qual s'aprova el Reglament de Població i Demarcació Territorial de les Entitats Locals.  
L'article 31.8 de la Llei Orgànica 5/1982, d?1 de juliol, de l'Estatut d'Autonomia de la Comunitat Valenciana, atribueix a la Generalitat la competència exclusiva en matèria de règim local, competència que és conforme amb el que disposa el Reial Decret 695/1979, de 13 de febrer, sobre transferències de competències de l?Administració de l'Estat al Consell del País Valencià en matèria d'Interior, així com amb el que disposa l'article 3.2.a) i 45 de la Llei 7/1985, de 2 d'abril, reguladora de les bases del règim local, essent competent, segons que preveuen l'article 42.d) del Reglament de Població i Demarcació Territorial i l'article 42.1.d) del Reial Decret Legislatiu 781/1986, de 18 d'abril, pel qual s'aprova el Text Refòs de les disposicions vigents en matèria de règim local, per a resoldre aquest expedient, el Consell de la Generalitat Valenciana.  
En atenció d'aquests motius, amb l'informe favorable previ de la Diputació Provincial de València, d'acord amb el dictamen del Consell d'Estat, amb la proposta de la Conselleria d?Administració Publica, en la qual s'acredita el compliment de les prescripcions exigides en la legislació vigent, tant de caràcter procedimental com substantives, i amb la deliberació prèvia del Consell de la Generalitat Valenciana, en la sessió del dia 23 de novembre de 1987,  
DECRETE:  
Article primer  
Es constitueix l'Entitat Local d?àmbit territorial inferior al municipal de Benicull de Xúquer, al terme municipal de Polinyà de Xúquer (València).  
Article segon  
Una volta constituïda l'Entitat Local que es crea, els seus límits territorials i la separació patrimonial corresponent es determinaran a proposta de la Junta Veïnal per acord de l?Ajuntament, que haurà de ser adoptat en el terme de trenta dies des de la recepció de la proposta de la Junta Veïnal.  
Si l'Ajuntament no adopta l'acord en el terme assenyalat en el paràgraf primer d'aquest article, serà fixat per la Conselleria d?Administració Pública.  
DISPOSICIO FINAL  
Es facultada la Conselleria d?administració Pública per dictar les disposicions que puguen exigir el compliment d'aquest Decret.  
València, 23 de novembre de 1987.  
El President de la Generalitat,  
JOAN LERMA I BLASCO  
El Conseller d'Administració Publica,  
JOAQUIN AZAGRA ROS


Còpia Permalink ELI